जब जब भड़ास का आयोजन हुआ, कुछ चुनिंदा लोगों को हमने सम्मानित किया. जिस दौर में हम लोग जी रहे हैं, उसमें सब कुछ बिकाऊ है, या यूं भी कह सकते हैं जो कुछ बिकाऊ है, वही मुख्यधारा है, वही बाजार का हिस्सा है, अन्यथा बाकी सब की नियति नष्ट होने लायक मान लिया जाता है. फिर भी, हम लोगों ने बेहद ढिठाई से उन-उन को चुन-चुन कर एवार्ड दिया, जिनने जोश-जज्बे में कुछ रचा, जनपक्षधरता के लिए लड़े, मुख्यधारा को चैलेंज किया, अपने हक के लिए लड़े, अपनों के वास्ते खड़े हुए, अपने हुनर-टैलेंट से समाज को बिना शर्त कुछ दिया.